[{"text_idx": "#000000", "text": "Milline on eelistatuim e-poe platvorm ja millist vo\u0303iksid ise kasutada?"}, {"text_idx": "#000001", "text": "E-poega alustades vo\u0303i senisele lahendusele uusi vajadusi arvestavat lahendust otsides seisab ettevo\u0303tja tihti lihtsa, ent kaunis keerulise ku\u0308simuse ees \u2013 millist e-poe platvormi valida? Igau\u0308ks neist tutvustab end kui parimat. So\u0303brad-tuttavad vo\u0303ivad anda erinevaid soovitusi ja nii vo\u0303ib pikaajalise mo\u0303juga otsuse tegemine raske olla."}, {"text_idx": "#000002", "text": "Otsust on lihtsam teha teades, milliseid valikuid on teinud teised e-kaupmehed. Maksekeskuse klientide hulka kuuluvad nii va\u0308ga va\u0308ikesed ja alles alustavad e-poed kui ka suured jaekaubandusketid. Heites pilgu nende kasutavatele lahendustele saame anda omalt poolt soovitusi, millise valiku peaksid tegema."}, {"text_idx": "#000003", "text": "Enam kui pooled Maksekeskusega liitunud poodidest kasutavad WooCommerce platvormi, mis teeb sellest enimkasutatava lahenduse Balti riikides. Seejuures edastab WooCommerce konkurente ma\u0308eko\u0303rguselt. Ka u\u0308leilmselt on WooCommerce\u2019i turuosa suurim, mida erinevatel andmetel kasutab 25-30% maailma e-poodidest."}, {"text_idx": "#000004", "text": "WooCommerce\u2019i kasutavad enam kui pooled Eesti e-poed"}, {"text_idx": "#000005", "text": "WooCommerce\u2019i eelistavad nii alles alustanud va\u0308ga va\u0308ikesed e-poed kui ka kauplused, mille igakuised tehingutemahud on ku\u0308mnetes tuhandetes eurodes."}, {"text_idx": "#000006", "text": "Edu po\u0303hjuseid on mitmeid. Tegemist on universaalse ja samas paindliku lahendusega. Suhteliselt va\u0308ikeste kulutustega saab e-poe mo\u0303istliku ajaga to\u0308o\u0308le kasutades soodsaid vo\u0303i suisa tasuta kujundusmalle ja pluginaid. Samas on vo\u0303imalik WooCommerce\u2019il po\u0303hinevaid e-poode oma soovide ja\u0308rgi detailideni muuta ning luua vajadustele vastavaid erilahendusi."}, {"text_idx": "#000007", "text": "WooCommerce vajab to\u0308o\u0308tamiseks WordPress sisuhaldusplatvormi, mis on omakorda oma valdkonna liider."}, {"text_idx": "#000008", "text": "Millal kaaluda WooCommerce\u2019i kasutamist? Tegemist on va\u0308ga paindliku platvormiga, mida saab kasutada nii va\u0308ikeste kui ka va\u0308ga suurte e-poodide pidamiseks. E-poe haldamise ja arendamise ka\u0308igus peab olema valmis ka tehniliseks to\u0308o\u0308ks. Kui need oskused endal olemas, siis saab peamiste tegevustega ise hakkama. Kui oskusi ja kogemusi napib, siis on kasulik kaasata kogemustega arenduspartner, kes tagab e-poe tehnilise korrasoleku ja uuenduste paigaldamise."}, {"text_idx": "#000009", "text": "Maksekeskusega saab liidestuse kasutades meie ametlikku MakeCommerce moodulit, millega saab lisaks makseviisidele ka tarnelahendused. WooCommerce\u2019i moodul on ko\u0303rgeima arendusprioriteediga tagades alati va\u0308rskeima funktsionaalsuse ja turvalisuse."}, {"text_idx": "#000010", "text": "Voog on populaarsem kui Shopify"}, {"text_idx": "#000011", "text": "Kuigi Shopify populaarsus Eesti e-poe pidajate hulgas vaikselt kasvab, siis neist kahest on eelistatuim kodumaal arendatav Voog \u2013 seda kasutab ligi ku\u0308mnendik Maksekeskuse kaupmeestest. Shopify kasutajaid on Voogist kolmandiku vo\u0303rra va\u0308hem ja samas suurusja\u0308rgus on ka teise kodumaise platvormi ShopRoller kasutajate arv."}, {"text_idx": "#000012", "text": "Nii Voog, ShopRoller kui Shopify vo\u0303imaldavad suhteliselt lihtsa vaevaga luua na\u0308gusaid e-poode ja asuda kiirelt kaupa mu\u0308u\u0308ma. Ka hinnastatuse mudel on konkurentidel sarnane. Shopify teatava suletuse to\u0303ttu on aga kodumaiste makselahenduste kasutamine Voogis ja ShopRolleris sujuvam."}, {"text_idx": "#000013", "text": "Voog on hea valik e-a\u0308riga alustamisel"}, {"text_idx": "#000014", "text": "Millal kaaluda Voogi, Shopify vo\u0303i ShopRolleri kasutamist? Ko\u0303ik kolm lahendust sobivad siis, kui soovid kiiresti luua na\u0308gusat e-poodi ja ei soovi su\u0308veneda tehnilistesse detailidesse. Voog on positsioneerinud end lahendusena, mis on sobilik e-poega alustamiseks. Na\u0308iteks on Voog sobilik, kui sul on mitte u\u0308le paarisaja toote (millel vo\u0303ib ku\u0308ll olla palju variatsioone)."}, {"text_idx": "#000015", "text": "Ko\u0303igi kolme lahendusega saab e-poe pu\u0308sti kiiresti kasutades pakutavaid (tasuta) kujundusmalle, mida tavaliselt ka kohandada saab. Probleemide korral aitab kasutajatugi, mis Voogi ja ShopRolleri puhul on ka eestikeelne."}, {"text_idx": "#000016", "text": "Voogi, Shopifyd vo\u0303i ShopRollerit soovitame ka kaupmeestele, kes on ku\u0308sinud Maksekeskuse liidestust Wixiga. Nimelt puuduvad Wixil ta\u0308na mugavad lahendused pangalingi maksete vastuvo\u0303tmiseks. Voogiga liidestamise kohta saad ta\u0308psemalt lugeda siit."}, {"text_idx": "#000017", "text": "Paljud kaupmehed on kuulnud ka Magentost ja on kaalunud selle kasutuselevo\u0303ttu. Kuigi seda saavad kasutada erinevates suurustes e-poed, siis meie klientide hulgas on na\u0308ha, et Magentot eelistavad pigem suuremate ambitsioonidega e-poed, kus on palju tooteid, liidestused mitmete va\u0308liste su\u0308steemidega ning vaja opereerida korraga mitmel turul."}, {"text_idx": "#000018", "text": "Magentost on saadaval kaks erinevat baaslahendust: tasuta levitatav Magento Open Source ning suurematele poodidele mo\u0303eldud funktsiooniderohkem Magento Commerce. Tegemist on investeeringuid vajava lahendusega, mille pu\u0308sti panekuks ja hooldamiseks peab kaasama arenduspartneri. Magentol on palju baasfunktsionaalsusi, poodi on vo\u0303imalik va\u0308ga mitme na\u0308oliselt seadistada ning Magento Marketplace\u2019s on saadaval suur hulk erinevaid laiendusi, mis aitavad vormida e-poe just selliseks nagu vaja."}, {"text_idx": "#000019", "text": "Millal kaaluda Magento kasutamist? Sul on toimiv (e-)a\u0308ri ja tehingute arv kuus on sadades, ehk isegi tuhandetes ja mu\u0308u\u0308davaid kaubaartikleid on palju. Plaanid vo\u0303i juba tegutsed mitmel turul."}, {"text_idx": "#000020", "text": "Maksekeskus arendab Magento 2-le ametlikku moodulit, mida uuendatakse regulaarselt tagamaks va\u0308rskeima funktsionaalsuse."}, {"text_idx": "#000021", "text": "OpenCart ja PrestaShop on marginaalsed"}, {"text_idx": "#000022", "text": "Need kaks platvormi positsioneerivad end pigem WooCommerce\u2019i ko\u0303rvale ja selles vo\u0303rdluses on nad selgelt alla ja\u0308a\u0308nud. Mo\u0303lemat kasutab alla 5% Maksekeskuse poodidest. Ka u\u0308leja\u0308a\u0308nud maailmas on nende turuosa va\u0308ga va\u0308ike ning see ei ole viimastel aastatel positiivselt arenenud. Sarnaselt WooCommerce\u2019ile saab baasfunktsionaalsusega e-poe rajada suhteliselt kerge vaevaga, saadaval on kujundusmalle ja laiendusi. Samas on see valik turuliidriga vo\u0303rreldes piiratum. Kuna mo\u0303lemat kasutatakse suhteliselt va\u0308he, siis na\u0308iteks Facebookis on erinevates arendajate gruppides oluliselt lihtsam leida abi WooCommerce\u2019i puudutavatele ku\u0308simustele."}, {"text_idx": "#000023", "text": "Meie soovitame OpenCarti ja PrestaShopi asemel kaaluda, kas seatud eesma\u0308rgid ja vajadused saaks lahendada ka WooCommerce\u2019iga."}, {"text_idx": "#000024", "text": "Maksekeskus pakub mo\u0303lemale e-poe platvormile ametlikku moodulit tagamaks ta\u0308ieliku u\u0308hilduvuse meie peamiste ja ta\u0308iendavate teenustega, kuid nende arendusprioriteet on madalam."}, {"text_idx": "#000025", "text": "Toodud u\u0308levaade vo\u0303tab arvesse ligi 3000 e-poe kasutatavaid platvorme. Meie klientide hulgas on ka poode, mille puhul erinevatel po\u0303hjustel ei ole vo\u0303imalik platvormi tuvastada. Nende hulgas on na\u0308iteks nii BigCommerce kui NopCommerce kasutajaid, samuti ko\u0303ikvo\u0303imalikke erilahendusi. Maksekeskuse teenuseid on vo\u0303imalik kasutada ko\u0303igi e-poe platvormidega tehes selleks liidestuse API-t kasutades. Enamik e-poode leiab aga endale sobiva lahenduse u\u0308laltoodu hulgast."}, {"text_idx": "#000027", "text": "Z-po\u0303lvkond on tulnud e-a\u0308ri muutma. Kuidas vo\u0303ita nende su\u0308damed ja olla roheline?"}, {"text_idx": "#000028", "text": "E-smaspa\u0308eval Maksekeskuse Omniva saadetised 1 \u20ac"}, {"text_idx": "#000029", "text": "Vestlusaknad muutuvad e-ostlemisel u\u0308ha olulisemaks"}, {"text_idx": "#000031", "text": "See veebileht kasutab parima kasutuskogemuse pakkumiseks ku\u0308psiseid. Ta\u0308psemalt saad uurida seadetest."}, {"text_idx": "#000032", "text": "See veebileht kasutab ku\u0308psiseid, et pakkuda parimat kasutuskogemust. Ku\u0308psised salvestatakse Sinu seadmes ja need hoiavad muuhulgas infot, mis puudutab veebilehe kasutamist. Nii saame olulist teavet veebilehe kasutamise kohta."}, {"text_idx": "#000033", "text": "Kniks veebileht kasutab ku\u0308psiseid, mis parema kasutuskogemuse pakkumiseks muuhulgas salvestab informatsiooni veebilehe ku\u0308lastatavuse kohta ning kasutab seda teavet muuhulgas reklaamide kuvamiseks."}]